વિનોદ ખન્ના માટે ફિલ્મોમાં કામ કરવું સહેલું નહોતું. તેમના પિતા એક બિઝનેસમેન હતા અને તેઓ ઈચ્છતા હતા કે તેમનો દિકરો પણ બિઝનેસ જ કરે. જ્યારે વિનોદ ખન્નાને ફિલ્મ ઓફર કરાઈ અને આ વિશે ઘરે જાણ કરી ત્યારે તેમને તેમના પિતાએ ખૂબ જ ધમકાવ્યા અને બંદૂક તાણીને કહ્યું કે જો તે ફિલ્મોમાં કામ કરશે તો તેઓ તેમને ગોળી મારી દેશે. પરંતુ માતાની સમજાવટ બાદ પિતાએ તેમને બે વર્ષ સુધી ફિલ્મોમાં કામ કરવાની મંજૂરી આપી દીધી અને કહ્યું કે આ સમય દરમિયાન જો તેઓ સફળ ન થયા તો પાછા ફરી બિઝનેસમાં મદદ કરવી પડશે.